ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜର୍ମାନୀ ଦୂତାବାସରେ ‘ନାଟୁ ନାଟୁ’ ସମାରୋହକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଭାରତ ଓ ଭୁଟାନ ପାଇଁ ଜର୍ମାନୀ ରାଷ୍ଟ୍ରଦୂତ ଡଃ ଫିଲିପ ଆକରମେନଙ୍କ ଦ୍ୱାରା ଶେୟାର କରାଯାଇଥିବା ଭିଡିଓକୁ ପ୍ରଶଂସା କରିଛନ୍ତି । ଭିଡିଓରେ ସେ ଓ ଦୂତାବାସର ସଦସ୍ୟମାନେ ଅସ୍କାର ପୁରସ୍କାରପ୍ରାପ୍ତ ‘ନାଟୁ ନାଟୁ’ ସଂଗୀତର ସଫଳତା ପାଳନ କରୁଥିବା ଦେଖିବାକୁ ମିଳିଛି । ଭିଡିଓ ପୁରୁଣା ଦିଲ୍ଲୀରେ ଶୁଟ୍ ହୋଇଛି ।
ପୂର୍ବରୁ ଫେବୃୟାରୀରେ ଭାରତ ସ୍ଥିତ କୋରିଆ ଦୂତାବାସରେ ଏହି ଗୀତ ଉପରେ ଏକ ଭିଡିଓ ପ୍ରସ୍ତୁତ କରାଯାଇଥିଲା ।
ଜର୍ମାନୀ ରାଷ୍ଟ୍ରଦୂତଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତର ରଙ୍ଗ ଓ ରସ! ଜର୍ମାନମାନେ ମଧ୍ୟ ନାଚି ପାରନ୍ତି ଏବଂ ଭଲ ନାଚି ପାରନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୩୦ ଟି ଅବ୍ୟବହୃତ ବନ୍ଧ୍ୟା ଜମିକୁ ସୁନ୍ଦର ଇକୋ-ଟୁରିଜିମ୍ ଗନ୍ତବ୍ୟସ୍ଥଳରେ ପରିଣତ କରିବାକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୋଲ ଇଣ୍ଡିଆ ଦଳକୁ ୧୬୧୦ହେକ୍ଟର ପରିମିତ ୩୦ ଟି ଅବ୍ୟବହୃତ ବନ୍ଧ୍ୟା ଜମିକୁ ଏକ ସୁନ୍ଦର ଇକୋ-ଟୁରିଜିମ୍ ଗନ୍ତବ୍ୟସ୍ଥଳରେ ପରିଣତ କରିବା ପ୍ରୟାସକୁ ପ୍ରଶଂସା କରିଛନ୍ତି, ଯାହା କେବଳ ଲୋକମାନଙ୍କ ଦ୍ୱାରା ନୁହେଁ ବରଂ ପର୍ଯ୍ୟଟକମାନେ ମଧ୍ୟ ପରିଦର୍ଶନ କରୁଛନ୍ତି ।
କେନ୍ଦ୍ର ରେଳବାଇ, କୋଇଲା ଏବଂ ଖଣି ବିଭାଗର ରାଷ୍ଟ୍ର ମନ୍ତ୍ରୀ ରାଓସାହେବ ପାଟିଲ ଡାନଭେଙ୍କ ଏକ ଟୁଇଟ୍ ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ନିରନ୍ତର ଅଭିବୃଦ୍ଧି ଏବଂ ଇକୋ-ଟୁରିଜିମ୍ ପାଇଁ ପ୍ରଶଂସନୀୟ ପ୍ରୟାସ”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ସାଂସଦ ଶ୍ରୀ ଶରତ ତ୍ରିପାଠୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପୂର୍ବତନ ସାଂସଦ ଶ୍ରୀ ଶରତ ତ୍ରିପାଠୀଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଶ୍ରୀ ଶରତ ତ୍ରିପାଠୀଙ୍କ ଅକାଳ ବିୟୋଗ ମୋତେ ତଥା ଅନେକଙ୍କୁ ମର୍ମାହତ କରିଛି । ସେ ସମାଜର ସେବା ଏବଂ ଦଳିତଙ୍କ ପାଇଁ କାମ କରିବାକୁ ଭଲ ପାଉଥିଲେ । ସନ୍ଥ କବୀର ଦାସ ଜୀଙ୍କ ଆଦର୍ଶକୁ ଲୋକପ୍ରିୟ କରିବା ପାଇଁ ସେ ବିଶେଷ ଉଦ୍ୟମ କରିଥିଲେ । ତାଙ୍କ ପରିବାର ଏବଂ ସମର୍ଥକଙ୍କୁ ମୋର ସମବେଦନା । ଓମ୍ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମାଳଦ୍ୱୀପର ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିହଙ୍କୁ ସଫଳ ଅସ୍ତ୍ରୋପଚାର ପାଇଁ ଶୁଭେଚ୍ଛା ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମାଳଦ୍ୱୀପର ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିହଙ୍କୁ ସଫଳ ଅସ୍ତ୍ରୋପଚାର ଏବଂ ଶୀଘ୍ର ଆରୋଗ୍ୟ ଲାଭ କରିଥିବାରୁ ଶୁଭେଚ୍ଛା ଜଣାଇଛନ୍ତି ।
ମାଳଦ୍ୱୀପର ରାଷ୍ଟ୍ରପତିଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ସଫଳ ଅସ୍ତ୍ରୋପଚାର ଏବଂ ଶୀଘ୍ର ଆରୋଗ୍ୟ ଲାଭ କରିଥିବାରୁ ମୁଁ ରାଷ୍ଟ୍ରପତି ସୋଲିହଙ୍କୁ ମୋର ଶୁଭେଚ୍ଛା ଜଣାଉଛି ।”
ମାଳଦ୍ୱୀପର ରାଷ୍ଟ୍ରପତି ମହାମହିମ ଇବ୍ରାହିମ ମହମ୍ମଦ ସୋଲିହ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କୁ ତାଙ୍କର ଶୁଭେଚ୍ଛା ବାର୍ତ୍ତା ପାଇଁ ଧନ୍ୟବାଦ ଜଣାଇଛନ୍ତି ।
ମାଳଦ୍ୱୀପର ରାଷ୍ଟ୍ରପତି ଟୁଇଟ୍ କରିଛନ୍ତି;
“ସଦୟ ବକ୍ତବ୍ୟ ପାଇଁ ପ୍ରଧାନମନ୍ତ୍ରୀ ଆପଣଙ୍କୁ ଧନ୍ୟବାଦ ।”
HS
I convey my best wishes to President @ibusolih for a successful surgery and a quick recovery. https://t.co/5bp6LOERra
— Narendra Modi  February 25, 2022
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାତ୍ମା ଗାନ୍ଧୀ ଏବଂ ଦାଣ୍ଡି ଅଭିମୁଖେ ଯାତ୍ରା କରିଥିବା ସମସ୍ତ ମହାନ ବ୍ୟକ୍ତିଙ୍କୁ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନ୍ୟାୟକୁ ବିରୋଧ କରିବା ତଥା ଆମ ଦେଶର ଆତ୍ମ ସମ୍ମାନ ରକ୍ଷା କରିବା ପାଇଁ ମହାତ୍ମା ଗାନ୍ଧୀ ଏବଂ ଦାଣ୍ଡି ଅଭିମୁଖେ ଯାତ୍ରା କରିଥିବା ସମସ୍ତ ବିଶିଷ୍ଟ ବ୍ୟକ୍ତିଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
୨୦୧୯ରେ ରାଷ୍ଟ୍ରୀୟ ଲବଣ ସତ୍ୟଗ୍ରାହ ମେମୋରିଆଲକୁ ଉତ୍ସର୍ଗ କରିଥିବା ବେଳେ ପ୍ରଧାନମନ୍ତ୍ରୀ ଦେଇଥିବା ତାଙ୍କ ଭାଷଣକୁ ମନେ ପକାଇଥିଲେ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଗାନ୍ଧୀଜୀ ଏବଂ ଅନ୍ୟାୟକୁ ବିରୋଧ କରିବା ତଥା ଆମ ଦେଶର ଆତ୍ମ ସମ୍ମାନ ରକ୍ଷା କରିବା ପାଇଁ ଦାଣ୍ଡି ଅଭିମୁଖେ ଯାତ୍ରା କରୁଥିବା ସମସ୍ତ ମହାନ ବ୍ୟକ୍ତିଙ୍କୁ ଶ୍ରଦ୍ଧାଞ୍ଜଳି ।”
୨୦୧୯ ରେ ଦାଣ୍ଡିରେ ଥିବା ଜାତୀୟ ଲବଣ ସତ୍ୟଗ୍ରାହ ମେମୋରିଆଲ୍ ଦେଶ ପାଇଁ ଉତ୍ସର୍ଗୀକୃତ ହୋଇଥିବାବେଳେ ମୋର ଅଭିଭାଷଣକୁ ମୁଁ ସେୟାର କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଲ୍ୟୁଜି ୨୦୨୨ ରେ ବ୍ୟାଡମିଣ୍ଟନରେ ସ୍ୱର୍ଣ୍ଣ ପଦକ ଜିତିଥିବାରୁ ପି ଭି ସିନ୍ଧୁଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମରେ ଚାଲିଥିବା ରାଜ୍ୟଗୋଷ୍ଠି କ୍ରୀଡା ୨୦୨୨ ରେ ବ୍ୟାଡମିଣ୍ଟନରେ ସ୍ୱର୍ଣ୍ଣ ପଦକ ଜିତିଥିବାରୁ ପି ଭି ସିନ୍ଧୁଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ପି ଭି ସିନ୍ଧୁଙ୍କର ଚମ୍ପିଆନଙ୍କ ଭିତରେ ଚମ୍ପିଆନ ଅଦ୍ଭୁତପୂର୍ବ ଅଟେ! ଉତ୍କର୍ଷତା କ’ଣ ତାହା ସେ ବାରମ୍ବାର ପ୍ରଦର୍ଶନ କରିଛନ୍ତି । ତାଙ୍କର ଉତ୍ସର୍ଗୀକୃତତା ଏବଂ ପ୍ରତିବଦ୍ଧତା ଆଶ୍ଚର୍ଯ୍ୟଜନକ ଅଟେ । ସିଡବ୍ଲ୍ୟୁଜି ରେ ସ୍ୱର୍ଣ୍ଣ ପଦକ ଜିତିଥିବାରୁ ତାଙ୍କୁ ଅଭିନନ୍ଦନ । ଭବିଷ୍ୟତର ପ୍ରୟାସ ପାଇଁ ତାଙ୍କୁ ଶୁଭେଚ୍ଛାୟ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବନ୍ଦେ ଭାରତ ସମ୍ପର୍କରେ ନାଗରିକଙ୍କ ଭିଡିଓ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ, ବନ୍ଦେ ଭାରତ ଏକ୍ସପ୍ରେସ ଅଭିଜ୍ଞତା ସମ୍ପର୍କରେ ଜଣେ ନାଗରିକଙ୍କ ଭିଡିଓ ଶେୟାର କରିଛନ୍ତି ।
ପତ୍ର ସୂଚନା ବ୍ୟୁରୋ, ରାଜସ୍ଥାନଙ୍କ ହ୍ୟାଣ୍ଡେଲରୁ ବନ୍ଦେ ଭାରତ ସମ୍ପର୍କରେ ଶେୟାର କରାଯାଇଥିବା ଭିଡିଓ ସମ୍ପର୍କରେ ପ୍ରଧାନମନ୍ତ୍ରୀ କହିଛନ୍ତି;
“ଆରଜେ ସୁଫିଙ୍କ ଦ୍ୱାରା ତାଙ୍କ ବନ୍ଦେ ଭାରତ ଯାତ୍ରାର ଝଲକ ଦେଖି ଖୁସି ଲାଗିଲା ।”
SR
(
ଶ୍ରମ ଓ ନିୟୋଜନ ମନ୍ତ୍ରଣାଳୟ
କେନ୍ଦୁଝର ଠାରେ ଇପିଏଫଓ ଆଞ୍ଚଳିକ କାର୍ଯ୍ୟାଳୟକୁ ଉଦଘାଟନ କଲେ କେନ୍ଦ୍ର ମନ୍ତ୍ରୀ ଭୂପେନ୍ଦ୍ର ଯାଦବ
ଇପିଏଫଓ ସଦସ୍ୟଙ୍କ ପାଇଁ ଇ-ପାସବୁକ ସହିତ ଇପିଏଫଓର ୬୩ଟି ଆଞ୍ଚଳିକ କାର୍ଯ୍ୟାଳୟରେ କ୍ରେଚ୍ ସୁବିଧା ଶୁଭାରମ୍ଭ କଲେ କେନ୍ଦ୍ରମନ୍ତ୍ରୀ
ଆଜି କେନ୍ଦୁଝର ଠାରେ କର୍ମଚାରୀ ଭବିଷ୍ୟନିଧି ସଂଗଠନ ଇପିଏଫଓର ଆଞ୍ଚଳିକ କାର୍ଯ୍ୟାଳୟକୁ ଉଦଘାଟନ କରିଛନ୍ତି କେନ୍ଦ୍ର ଶ୍ରମ ଓ ନିୟୋଜନ ମନ୍ତ୍ରୀ ଶ୍ରୀ ଭୂପେନ୍ଦ୍ର ଯାଦବ । ଭର୍ଚୁଆଲ ମାଧ୍ୟମରେ ଏହି କାର୍ଯ୍ୟାଳୟକୁ ଲୋକାର୍ପଣ କରାଯାଇଥିଲା । ଏଥିସହିତ କେନ୍ଦ୍ର ମନ୍ତ୍ରୀଙ୍କ ଦ୍ୱାରା ଇପିଏଫଓ ସଦସ୍ୟମାନଙ୍କର ଲାଭ ଓ ସୁବିଧା ପାଇଁ ଇ-ପାସବୁକ ବ୍ୟବସ୍ଥାର ଶୁଭାରମ୍ଭ କରାଯାଇଛି। ଏହାଦ୍ୱାରା ସଦସ୍ୟମାନେ ଗ୍ରାଫିକ୍ସ ମାଧ୍ୟମରେ ସେମାନଙ୍କ ଆକାଉଣ୍ଟର ବିବରଣୀ ଦେଖିପାରିବେ। ଶ୍ରୀ ଯାଦବ ୧୦୦ କିମ୍ବା ତତୋଧିକ କର୍ମଚାରୀ କାମ କରୁଥିବା ଇପିଏଫଓର ୬୩ଟି ଆଞ୍ଚଳିକ କାର୍ଯ୍ୟାଳୟରେ କ୍ରେଚ୍ ସୁବିଧାକୁ ଉଦଘାଟନ କରିଥିଲେ ଏବଂ ଉତ୍ତର ପ୍ରଦେଶର ପ୍ରୟାଗରାଜ ଠାରେ ଆଞ୍ଚଳିକ କାର୍ଯ୍ୟାଳୟ କୋଠା ପାଇଁ ଶିଳାନ୍ୟାସ କରିଥିଲେ ।
ଏଥିପୂର୍ବରୁ ଇପିଏଫ କେନ୍ଦ୍ରୀୟ ଟ୍ରଷ୍ଟି ବୋର୍ଡର ୨୩୩ତମ ବୈଠକ ଅନୁଷ୍ଠିତ ହୋଇଥିଲା ଏବଂ ଏଥିରେ ନିମ୍ନ ନିଷ୍ପତ୍ତିଗୁଡ଼ିକ ନିଆଯାଇଥିଲା :
୨୦୨୨-୨୩ ବର୍ଷ ପାଇଁ ସଂଶୋଧିତ ଆକଳନ ଏବଂ ୨୦୨୩-୨୪ ବର୍ଷ ପାଇଁ ଇପିଏଫଓ ଦ୍ୱାରା କାର୍ଯ୍ୟକାରୀ ହେଉଥିବା ଯୋଜନାଗୁଡ଼ିକୁ ବୋର୍ଡ ଅନୁମୋଦନ କରିଥିଲା।
ଇପିଏଫଓର ଭୌତିକ ଭିତ୍ତିଭୂମି ବଢ଼ାଇବା ପାଇଁ ଆଗାମୀ ପାଞ୍ଚ ବର୍ଷ ଲାଗି ସମ୍ଭାବ୍ୟ ଯୋଜନାକୁ ବୋର୍ଡ ଅନୁମୋଦନ କରିଛି ଯେଉଁଥିରେ ଜମି କ୍ରୟ, ଅଟ୍ଟାଳିକା ନିର୍ମାଣ ଏବଂ ସ୍ୱତନ୍ତ୍ର ମରାମତି ସାମିଲ ରହିଛି, ଏଥିପାଇଁ ୨୨୦୦ କୋଟି ଟଙ୍କା ଖର୍ଚ୍ଚ କରାଯିବ ।
ଅଧିକ ମଜୁରି ଉପରେ ପେନସନ ଓ ଫାଇଲିଂ ବିକଳ୍ପ ଯୋଗାଇ ଦେବା ଲାଗି ପଦକ୍ଷେପ ଆଦି ସଂକ୍ରାନ୍ତରେ ସୁପ୍ରିମକୋର୍ଟଙ୍କ ଆଦେଶକୁ ଅନୁପାଳନ ଦିଗରେ ଗ୍ରହଣ କରାଯାଇଥିବା ପଦକ୍ଷେପ ସମ୍ପର୍କରେ ବୋର୍ଡକୁ ଅବଗତ କରାଯାଇଥିଲା।
ଇପିଏଫଓ@2047 ଭିଜନ ଦସ୍ତାବିଜ ଅନୁରୂପ ଅନ୍ତର୍ଜାତୀୟ ସାମାଜିକ ସୁରକ୍ଷା ସଂଘ ରେ ଜଣେ ସହଯୋଗୀ ସଦସ୍ୟ ପରିବର୍ତ୍ତେ ମାନ୍ୟତାପ୍ରାପ୍ତ ସଦସ୍ୟଭାବେ ଇପିଏଫଓର ମାନ୍ୟତାକୁ ପରିବର୍ତ୍ତିତ କରିବା ଲାଗି ପ୍ରସ୍ତାବକୁ ବୋର୍ଡ ଅନୁମୋଦନ କରିଥିଲା।
ବିଭିନ୍ନ କାର୍ଯ୍ୟକ୍ରମ ଆୟୋଜନ କରିବା ଲାଗି ଇପିଏଫଓ ଏବଂ ଏନଟିଏ ମଧ୍ୟରେ ଏକ ପ୍ରମୁଖ ବୁଝାମଣାପତ୍ରକୁ ସିବିଟି ଅନୁମୋଦନ କରିଥିଲା। ସାମାଜିକ ସୁରକ୍ଷା ସହାୟତା ଓ ଷ୍ଟେନୋଗ୍ରାଫର କ୍ୟାଡରରେ ପ୍ରତ୍ୟକ୍ଷ ନିଯୁକ୍ତି ପରୀକ୍ଷା ପାଇଁ ବିଜ୍ଞପ୍ତି ପ୍ରକାଶ କରାଯାଇ ଏମଓୟୁ ଅନୁଯାୟୀ ପ୍ରାଥମିକ ପଦକ୍ଷେପ ଗ୍ରହଣ କରାଯାଇଛି ।
କର୍ମଚାରୀ ଭବିଷ୍ୟନିଧି ପାଣ୍ଠି  ନିୟାମକ, ୨୦୦୮ରେ ସଂଶୋଧନ ନିମନ୍ତେ ସୁପାରିସ କରିବା ଲାଗି ଏକ କମିଟି ଗଠନକୁ ବୋର୍ଡ ମଞ୍ଜୁର ଦେଇଥିଲା।
ପୋର୍ଟଫୋଲିଓ ମ୍ୟାନେଜରଙ୍କ ଏଏମସି ସମ୍ପ୍ରସାରଣ ପାଇଁ ପ୍ରସ୍ତାବକୁ ବୋର୍ଡ ଅନୁମୋଦନ କରିଥିଲା।
ବୋର୍ଡ ସେହି ଶ୍ରେଣୀ ପାଇଁ ନିର୍ଦ୍ଧାରିତ ସୀମା ଅଧୀନରେ ନିବେଶର ଯେକୌଣସି ସ୍ୱୀକାର୍ଯ୍ୟ ଶ୍ରେଣୀରେ ଇଟିଏଫ ନିବେଶର ଆୟର ନିବେଶ କରିବାର ପ୍ରସ୍ତାବକୁ ମଞ୍ଜୁରି ଦେଇଛି।
ଇପିଏଫଓର ନିଧି ଆପକେ ନିକଟ ୨.୦ ପ୍ରୟାସ ଉପରେ ସିବିଟି ନିକଟରେ ଏକ ଉପସ୍ଥାପନା ଦିଆଯାଇଥିଲା। ପ୍ରତ୍ୟେକ ମାସ ୨୭ ତାରିଖରେ ଦେଶବ୍ୟାପୀ ଏହି ଜିଲ୍ଲା ଲୋକସମ୍ପର୍କ କାର୍ଯ୍ୟକ୍ରମ ଆୟୋଜନ କରାଯାଉଛି । ଗୁଜରାଟର ଭଦୋଦରା ଏବଂ ଆସାମର ବକ୍ସା ଠାରେ ଜିଲ୍ଲା ଶିବିର ସହିତ ସିବିଟି ସଦସ୍ୟମାନେ ସିଧାସଳଖ ଆଲୋଚନା କରିଥିଲେ । ନିଧି ଆପକେ ନିକଟ ୨.୦ର ସଫଳ ଆୟୋଜନ ପାଇଁ ଶ୍ରୀ ଯାଦବ ସମସ୍ତଙ୍କୁ ପ୍ରଶଂସା କରିବା ସହିତ ଅଭିନନ୍ଦନ ଜଣାଇଥିଲେ ।
ଅର୍ଥ ମନ୍ତ୍ରଣାଳୟ
ଗତ ଏପ୍ରିଲ ପହିଲା ସୁଦ୍ଧା 26,242 କୋଟି ଟଙ୍କା ସିବିଡିଟି ଦ୍ଵାରା ଫେରସ୍ତ
ଏପ୍ରିଲ ପହିଲାରୁ 21 ମେ’ ମଧ୍ୟରେ କେନ୍ଦ୍ରୀୟ ପ୍ରତ୍ୟକ୍ଷ କର ବୋର୍ଡ  16,84,298 ଜଣ କରଦାତାଙ୍କୁ 26,242 କୋଟି ଟଙ୍କାର ରିଫଣ୍ଡ ପ୍ରଦାନ କରିଛି । ଏହି ସମୟ ମଧ୍ୟରେ 14,632 କୋଟି ଟଙ୍କା 15,81,906 ଜଣ କରଦାତାଙ୍କୁ ଆୟକର ରିଫଣ୍ଡ ପ୍ରଦାନ କରାଯାଇଥିବା ବେଳେ 1,02,392 ଜଣ କରଦାତାଙ୍କୁ 11,610 କୋଟି ଟଙ୍କାର ବାଣିଜ୍ୟିକ କର ରିଫଣ୍ଡ ଆକାରରେ ପ୍ରଦାନ କରାଯାଇଛି ।
କେନ୍ଦ୍ର ଅର୍ଥ ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଦ୍ଵାରା ଆତ୍ମନିର୍ଭର ଭାରତ ଅଭିଯାନ ଯୋଜନା ଘୋଷଣା ପରେ ଏହି ରିଫଣ୍ଡ ପ୍ରକ୍ରିୟାକୁ ଅଧିକ ତ୍ୱରାନ୍ୱିତ କରାଯାଇଛି । ସିବିଡିଟି 16 ମେ’ ସୁଦ୍ଧା 2050.61 କୋଟି ଟଙ୍କା 37,531ଜଣ ଆୟକର ଦାତାଙ୍କୁ ରିଫଣ୍ଡ କରିଥିବା ବେଳେ 2,878ଜଣ ବାଣିଜ୍ୟିକ କରଦାତାଙ୍କୁ 867.62 କୋଟି ଟଙ୍କା ରିଫଣ୍ଡ କରିଛି । ମେ’ 17 ରୁ 21 ମଧ୍ୟରେ 1,22,764 ଜଣ ଆୟକର ଦାତାଙ୍କୁ 2672.97 କୋଟି ଟଙ୍କା ଏବଂ 33,774 ବାଣିଜ୍ୟିକ କରଦାତାଙ୍କୁ 6714.34 କୋଟି ଟଙ୍କା ରିଫଣ୍ଡ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ଭାରତୀୟ କୂଟନୀତିଜ୍ଞ ଶ୍ରୀ ଅବସର ବେଉରିଆଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୂର୍ବତନ ଭାରତୀୟ କୂଟନୀତିଜ୍ଞ ଶ୍ରୀ ଅବସର ବେଉରିଆଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
ଶ୍ରୀ ଅବସର ବେଉରିଆ ଦେଶ ପାଇଁ ତାଙ୍କର ସେବା ଲାଗି ସର୍ବଦା ସ୍ମରଣୀୟ ରହିବେ । ସେ ଓଡିଆ ଭାଷା ଓ ସଂସ୍କୃତିର ଜଣେ ମହାନ ପ୍ରୋତ୍ସାହକ ଭାବରେ ମଧ୍ୟ ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିଛନ୍ତି । ତାଙ୍କର ଦେହାନ୍ତରେ ଦୁଃଖିତ । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ସମବେଦନା । ଓମ୍ ଶାନ୍ତି: ପ୍ରଧାନମନ୍ତ୍ରୀ
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାଶ୍ମୀରର ଶତାବ୍ଦୀ ପୁରୁଣା ‘ନାମଡା’ ଶିଳ୍ପର ପୁନରୁଦ୍ଧାର ଉପରେ ଏକ ଆଲେଖ୍ୟ ସେୟାର କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କାଶ୍ମୀରର ଶତାବ୍ଦୀ ପୁରୁଣା ‘ନାମଡା’ ଶିଳ୍ପର ପୁନରୁଦ୍ଧାର ଉପରେ ଏକ ଆଲେଖ୍ୟ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
‘କାଶ୍ମୀରର ଶତାବ୍ଦୀ ପୁରୁଣା ‘ନାମଡା’ ଶିଳ୍ପର ପୁନରୁତ୍ଥାନ ହେଉଥିବା ଜାଣି ଖୁସି ଏବଂ ଏହା ଏବେ ଦୀର୍ଘବର୍ଷ ପରେ ବିଶ୍ୱ ସମ୍ମୁଖକୁ ଆସୁଛି! ଏହା ଆମ କାରିଗରମାନଙ୍କ ଦକ୍ଷତା ଏବଂ କୌଶଳର ପ୍ରମାଣ । ଆମ ସମୃଦ୍ଧ ଐତିହ୍ୟ ପାଇଁ ଏହା ଏକ ବଡ଼ ଖବର ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବମ ଶ୍ରେଣୀ ଛାତ୍ରୀ ଇଶିତାଙ୍କ ପିପିସି ସମ୍ପର୍କିତ ଚିତ୍ରକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କେନ୍ଦ୍ରୀୟ ବିଦ୍ୟାଳୟ, ଅମ୍ବାଲା କ୍ୟାଣ୍ଟର ନବମ ଶ୍ରେଣୀ ଛାତ୍ରୀ ସୁଶ୍ରୀ ଇଶିତା ‘ପରୀକ୍ଷା ପେ ଚର୍ଚ୍ଚା’ ୨୦୨୩କୁ ନେଇ ଆଙ୍କିଥିବା ଚିତ୍ରକୁ ପ୍ରଶଂସା କରିଛନ୍ତି ।
କେଭି ସଂଗଠନର ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବହୁତ ବଢିଆ ! ଚିତ୍ର ମାଧ୍ୟମରେ ପରୀକ୍ଷା ବେଳେ ବିଦ୍ୟାର୍ଥୀମାନଙ୍କ ଦିନଚର୍ଯ୍ୟାକୁ ନେଇ ଚମତ୍କାର ପ୍ରସ୍ତୁତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
82ତମ ପ୍ରତିଷ୍ଠା ଦିବସରେ ସିଆରପିଏଫ କର୍ମଚାରୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
82ତମ ପ୍ରତିଷ୍ଠା ଦିବସ ଅବସରରେ ସିଆରପିଏଫ କର୍ମଚାରୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି ଯେ, “82ତମ ପ୍ରତିଷ୍ଠା ଦିବସ ଅବସରରେ ସମସ୍ତ ସିଆରପିଏଫ କର୍ମଚାରୀଙ୍କୁ ଶୁଭେଚ୍ଛା । ଦେଶକୁ ସୁରକ୍ଷିତ ରଖିବାରେ ସିଆରପିଏଫ ଯବାନ ମାନେ ସଦାସର୍ବଦା ସବୁଠାରୁ ଆଗରେ ଥାଆନ୍ତି । ସିଆରପିଏଫର ଶୌର୍ଯ୍ୟ ଓ କର୍ତ୍ତବ୍ୟନିଷ୍ଠା ସଦାସର୍ବଦା ପ୍ରଶଂସନୀୟ ହୋଇ ଆସିଛି । ସିଆରପିଏଫ ଆଗାମୀ ଦିନରେ ଅଧିକରୁ ଅଧିକ ସଫଳତା ଅର୍ଜନ କରୁ ଏହାହିଁ କାମନା,” ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
୧୩ରୁ ୧୫ ଅଗଷ୍ଟ ପର୍ଯ୍ୟନ୍ତ ନିଜ ଘରେ ତ୍ରିରଙ୍ଗା ଉତ୍ତୋଳନ କରିବା ଲାଗି ଯୁବପିଢ଼ିଙ୍କୁ ଆହ୍ୱାନ କଲେ ଶ୍ରୀ ଅନୁରାଗ ଠାକୁର
ଶିମଲା ଠାରେ ଯୁବ ସମ୍ମିଳନୀକୁ ସମ୍ବୋଧିତ କଲେ କେନ୍ଦ୍ର ମନ୍ତ୍ରୀ
କେନ୍ଦ୍ର ସୂଚନା ଓ ପ୍ରସାରଣ, ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର ୧୩ରୁ ୧୫ ଅଗଷ୍ଟ ୨୦୨୨ ପର୍ଯ୍ୟନ୍ତ ନିଜ ଘରେ ଜାତୀୟ ପତାକା ତ୍ରିରଙ୍ଗା ଉତ୍ତୋଳନ କରିବା ଲାଗି ଯୁବପିଢ଼ିଙ୍କୁ ଆହ୍ୱାନ କରିଛନ୍ତି । ସେ କହିଥିଲେ ଯେ, ଆଜି ‘‘ଅଗଷ୍ଟ କ୍ରାନ୍ତି’’ ଦିବସ ପାଳନ କରାଯାଉଛି । ଏହି ଅବସରରେ ଆମର ଯୁବପିଢ଼ି ସେମାନଙ୍କର ନିଜ ନିଜ କ୍ଷେତ୍ରରେ ସମର୍ପଣ ଏବଂ କଠିନ ପରିଶ୍ରମ ବଳରେ ତ୍ରିରଙ୍ଗାର ସମ୍ମାନକୁ ବିଶ୍ୱର ସର୍ବୋଚ୍ଚ ସ୍ତରରେ ପହଞ୍ଚାଇବା ଲାଗି ଶପଥ ନେବା ଉଚିତ୍ । ଶ୍ରୀ ଅନୁରାଗ ଠାକୁର କହିଥିଲେ ଯେ ଆମ ଜାତୀୟ ପତାକା କେବଳ ଖଣ୍ଡେ କପଡ଼ା ନୁହେଁ ବରଂ ଏହି ତ୍ରିରଙ୍ଗାର ଶକ୍ତି ୧୩୦ କୋଟି ଭାରତୀୟଙ୍କୁ ଏକଜୁଟ କରି ରଖିଛି । ସେ ଆହୁରି କହିଥିଲେ ଯେ ଦେଶକୁ ଏକତ୍ରିତ କରି ରଖିବା ଏବଂ ଭାରତକୁ ଆଗେଇ ନେବା ସହ ଅଧିକ ସୁଦୃଢ଼ କରିବା ଲାଗି ଯୁବପିଢ଼ିମାନେ ଶପଥ ନେବା ଉଚିତ୍ । ନେହରୁ ଯୁବ କେନ୍ଦ୍ର, ଏନଏସଏସ ସ୍ୱେଚ୍ଛାସେବୀ ଏବଂ ବିଭିନ୍ନ ଯୁବ ମଣ୍ଡଳକୁ ନେଇ ଶିମଲା ଠାରେ ଆୟୋଜିତ ଏକ ଯୁବସମ୍ମିଳନୀରେ ଶ୍ରୀ ଠାକୁର ଉଦବୋଧନ ଦେଇଥିଲେ । ହିମାଚଳ ପ୍ରଦେଶ ଶିମଲାସ୍ଥିତ ନେହରୁ ଯୁବ କେନ୍ଦ୍ର ପକ୍ଷରୁ ଏହି କାର୍ଯ୍ୟକ୍ରମ ଆୟୋଜନ କରାଯାଇଥିଲା ।
ଯୁବକମାନଙ୍କ ସହିତ ଆଲୋଚନା କରିବା ସମୟରେ କେନ୍ଦ୍ର ମନ୍ତ୍ରୀ ଭାରତ ଦର୍ଶନ କାର୍ଯ୍ୟକ୍ରମ ମାଧ୍ୟମରେ ଯୁବପିଢ଼ିଙ୍କ ମଧ୍ୟରେ ଦେଶାତ୍ମବୋଧ ଏବଂ ଜାତୀୟ ଅଖଣ୍ଡତା ଭାବନା ଜାଗ୍ରତ କରିବା ନିମନ୍ତେ ଆହ୍ୱାନ କରିଥିଲେ । ସେ କହିଥିଲେ ଯେ ପ୍ରତ୍ୟେକ ଯୁବକଯୁବତୀ ସେମାନଙ୍କର ନିଜ ରାଜ୍ୟର ବିଭିନ୍ନ ସ୍ଥାନ ସମେତ ଦେଶର ଅନ୍ୟ ସ୍ଥାନ ଭ୍ରମଣ କରିବା ଉଚିତ୍ । ଏହା ସେମାନଙ୍କ ମଧ୍ୟରେ ଜାତୀୟତା ଏବଂ ଦେଶାତ୍ମବୋଧ ଭାବନା ଜାଗ୍ରତ କରିବ । ଏହା ଦ୍ୱାରା ସେମାନେ ଦାୟିତ୍ୱସମ୍ପନ୍ନ ନାଗରିକ ହୋଇପାରିବେ । ସେ ମଧ୍ୟ ‘‘ଏକ ଭାରତ ଶ୍ରେଷ୍ଠ ଭାରତ’’ କାର୍ଯ୍ୟକ୍ରମର ଭୂମିକା ବିଷୟରେ ଉଲ୍ଲେଖ କରିଥିଲେ । ଏହି କାର୍ଯ୍ୟକ୍ରମ ଭାଷା, ସଂସ୍କୃତି ଏବଂ ବିଭିନ୍ନ ରାଜ୍ୟର ଭିନ୍ନ ଭିନ୍ନ ବ୍ୟଞ୍ଜନ ମଧ୍ୟରେ ରହିଥିବା ବାଧା ଦୂର କରିବା ସହିତ ଭିନ୍ନ ଭିନ୍ନ ରାଜ୍ୟର ଯୁବକମାନଙ୍କୁ ପରସ୍ପରର ନିକଟତର କରିପାରିଛି । କେନ୍ଦ୍ର ମନ୍ତ୍ରୀ କହିଥିଲେ ଯେ ରାଷ୍ଟ୍ରର ଏକତା ଏବଂ ଅଖଣ୍ଡତା ଦିଗରେ ଏହା କାର୍ଯ୍ୟ କରିବା ସହିତ ଦେଶର ଗୌରବ ବଢ଼ାଇବାରେ ସହାୟକ ହେବ ।
କାର୍ଯ୍ୟକ୍ରମରେ ଅଂଶଗ୍ରହଣକାରୀଙ୍କ ସହ ଖୋଲା ଆଲୋଚନା କରି ଶ୍ରୀ ଅନୁରାଗ ଠାକୁର ଦେଶର ବିଭିନ୍ନ ସମସ୍ୟା ଓ ପ୍ରସଙ୍ଗ ଉପରେ ଯୁବପିଢ଼ିଙ୍କ ମତ ଜାଣିବାକୁ ଚାହିଁଥିଲେ । ସେ ନାରୀ ସଶକ୍ତିକରଣ, ଏକ ଭାରତ ଶ୍ରେଷ୍ଠ ଭାରତ, କୌଶଳ ବିକାଶ, କ୍ରୀଡ଼ାର ଭୂମିକା, ଫିଟ୍ ଇଣ୍ଡିଆ ଆନ୍ଦୋଳନ ଏବଂ ନେହରୁ ଯୁବ କେନ୍ଦ୍ର, ଏନଏସଏସ ସ୍ୱେଚ୍ଛାସେବୀ ଏବଂ ବିଭିନ୍ନ ଯୁବ ମଣ୍ଡଳ ମାଧ୍ୟମରେ ଯୁବପିଢ଼ିଙ୍କୁ କ୍ୟାରିଅର ପରାମର୍ଶ ଆଦି ପ୍ରସଙ୍ଗରେ ସେ ଆଲୋଚନା କରିଥିଲେ । ସେ ଆଶା କରିଥିଲେ ଯେ ଭବିଷ୍ୟତରେ ମଧ୍ୟ ଏପରି କାର୍ଯ୍ୟକ୍ରମ ଆୟୋଜନ କରାଯିବ । ଯାହାଫଳରେ ଦେଶର ଯୁବକମାନେ ସରକାରଙ୍କ ଯୋଜନା ବିଷୟରେ ଜାଣିପାରିବେ ଏବଂ ସରକାରଙ୍କୁ ବିଭିନ୍ନ ପ୍ରସ୍ତାବ ଦେଇପାରିବେ ।
କେନ୍ଦ୍ର ମନ୍ତ୍ରୀ ଶ୍ରୀ ଠାକୁର ହର ଘର ଜଲ ଯୋଜନା, ଉଜାଲା, ସ୍ୱଚ୍ଛତା ଅଭିଯାନ, ଉଜ୍ଜ୍ୱଳା ଯୋଜନା ଏବଂ ଡିଜିଟାଲ ଇଣ୍ଡିଆ ଭଳି କେନ୍ଦ୍ର ସରକାରଙ୍କ କେତେକ ଯୋଜନାର ଉପଲବ୍ଧି ବିଷୟରେ ଉଲ୍ଲେଖ କରିଥିଲେ । ସେ କହିଥିଲେ ଯେ ଫିଟ ଇଣ୍ଡିଆ ଆନ୍ଦୋଳନକୁ ପ୍ରୋତ୍ସାହିତ କରିବା ଲାଗି ନିଜ ସଂସଦୀୟ କ୍ଷେତ୍ରରେ ସେ ୨୫୦ ଜିମ୍ ପ୍ରତିଷ୍ଠା କରିଛନ୍ତି ।
ଗଣମାଧ୍ୟମର କେତେକ ପ୍ରଶ୍ନର ଉତ୍ତର ଦେଇ ସେ କହିଥିଲେ ଯେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଦେଶ ପ୍ରତ୍ୟେକ କ୍ଷେତ୍ରରେ ପ୍ରଗତି ହାସଲ କରିଛି । ସେ କହିଥିଲେ ଯେ କ୍ରୀଡ଼ା କ୍ଷେତ୍ରରେ ଆମର ସଫଳତା ବହୁଗୁଣିତ ହୋଇଛି । ନିକଟରେ ସମାପନ ହୋଇଥିବା ରାଜ୍ୟଗୋଷ୍ଠୀ କ୍ରୀଡ଼ାରେ ଭାରତ ୬୧ଟି ପଦକ ହାସଲ କରିବା ସହିତ ପ୍ରତିଯୋଗିତାରେ ଚତୁର୍ଥ ସ୍ଥାନରେ ରହିଛି ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଇଫିର ୫୨ତମ ସଂସ୍କରଣର ଇଣ୍ଡିଆନ୍ ପାନୋରାମା ପକ୍ଷରୁ ପ୍ରବେଶିକା ନିମନ୍ତେ ଆମନ୍ତ୍ରଣ ଘୋଷଣା
୫୨ତମ ଭାରତୀୟ ଆନ୍ତର୍ଜାତିକ ଚଳଚ୍ଚିତ୍ର ମହୋତ୍ସବ  ପକ୍ଷରୁ ଇଣ୍ଡିଆନ୍ ପାନୋରାମା ୨୦୨୨୧ ନିମନ୍ତେ ପ୍ରବେଶିକ ଆମନ୍ତ୍ରଣ ଘୋଷଣା କରାଯାଇଛି । ଇଣ୍ଡିଆନ୍ ପାନୋରାମା ବାସ୍ତବପକ୍ଷେ ଇଫି ମହୋତ୍ସବର ଏକ ପ୍ରମୁଖ ଅଂଶ ଯାହା ଅଧୀନରେ ଚଳଚ୍ଚିତ୍ର କଳାର ପ୍ରଚାର ନିମନ୍ତେ ସବୁଠାରୁ ଉତ୍ତମ ସମକାଳନୀ ଭାରତୀୟ ଚଳଚ୍ଚିତ୍ରକୁ ଚୟନ କରାଯାଇଥାଏ । ଇଫିର ୫୨ତମ ମହୋତ୍ସବ ନଭେମ୍ବର ୨୦ରୁ ୨୮, ୨୦୨୧ ତାରିଖ ପର୍ଯ୍ୟନ୍ତ ଆୟୋଜିତ ହେବ ।
ଏଥିରେ ଆବେଦନ ଅନଲାଇନ୍ ମାଧ୍ୟମରେ ଦାଖଲ କରିବାର ଅନ୍ତିମ ତାରିଖ ୧୨ ଅଗଷ୍ଟ, ୨୦୨୧ ରଖାଯାଇଛି ଏବଂ ଅନ୍ୟ ଆବଶ୍ୟକ କାଗଜାତ ସହିତ ଅନଲାଇନରେ ଜମା କରାଯାଇଥିବା ଆବେଦନର ହାର୍ଡ଼କପି ପ୍ରାପ୍ତ ହେବାର ଚୂଡ଼ାନ୍ତ ତାରିଖ ୨୩ ଅଗଷ୍ଟ, ୨୦୨୧ । ଭାରତୀୟ ପାନୋରାମା, ୨୦୨୧ ନିମନ୍ତେ ଚଳଚ୍ଚିତ୍ର ଦାଖଲ କରିବା ବେଳେ କିଛି ଦିଶା ନିର୍ଦ୍ଦେଶକୁ ମଧ୍ୟ ଅନୁପାଳନ କରିବାକୁ ପଡ଼ିବ । ସିବିଏଫସିର ତାରିଖ ଅଥବା ପୈଠ କରାଯାଇଥିବା ଚଳଚ୍ଚିତ୍ରର ନିର୍ମାଣ କାର୍ଯ୍ୟ ଏହି ମହୋତ୍ସବ ପୂର୍ବରୁ ୧୨ ମାସ ମଧ୍ୟରେ ହୋଇଥିବା ବାଂଛନୀୟ, ଅର୍ଥାତ୍, ତାହା ୧ ଅଗଷ୍ଟ, ୨୦୨୦ ଠାରୁ ୩୧ ଜୁଲାଇ ୨୦୨୧ ମଧ୍ୟରେ ହୋଇଥିବା ଆବଶ୍ୟକ । ଯେଉଁ ଚଳଚ୍ଚିତ୍ରକୁ ସିବିଏଫସି ଦ୍ୱାରା ପ୍ରମାଣିତ କରାଯାଇନାହିଁ ଏବଂ ସେହିସବୁ ଚଳଚ୍ଚିତ୍ର ଏହି ଅବଧି ମଧ୍ୟରେ ନିର୍ମନ୍ତ ହୋଇଛି, ସେଗୁଡ଼ିକୁ ମଧ୍ୟ ଦାଖଲ କରାଯାଇପାରିବ । ସମସ୍ତ ଚଳଚ୍ଚିତ୍ରରେ ଇଂରାଜୀ ଭାଷାରେ ଉପଶୀର୍ଷକ ହେବା ବାଧ୍ୟତାମୂଳକ ।
ଇଣ୍ଡିଆନ୍ ପାନୋରାମାକୁ ୧୯୭୮ ମସିହାରେ ଭାରତୀୟ ଆନ୍ତର୍ଜାତିକ ଚଳଚ୍ଚିତ୍ର ମହୋତ୍ସବର ଅଂଶ ବିଶେଷ ଭାବେ ଆରମ୍ଭ କରାଯାଇଥିଲା ଯଦ୍ୱାରା ଭାରତୀୟ ଚଳଚ୍ଚିତ୍ରଗୁଡ଼ିକ ମାଧ୍ୟମରେ ଭାରତୀୟ ଚଳଚ୍ଚିତ୍ର ଏବଂ ଏହାର ସମୃଦ୍ଧି ସଂସ୍କୃତି ଓ ପରମ୍ପରାକୁ ବୃଦ୍ଧି କରିବାରେ ସହାୟକ ହୋଇପାରିବ । ସେହି ଦିନଠାରୁ ହିଁ ଭାରତୀୟ ପାନୋରାମା ସେହି ବର୍ଷ ସର୍ବଶ୍ରେଷ୍ଠ ଭାରତୀୟ ଚଳ୍ଚ୍ଚିତ୍ରକୁ ପ୍ରଦର୍ଶିତ କରିବା ନିମନ୍ତେ ସମର୍ପିତ ରହିଆସିଛି ।
ଭାରତ ସରକାରଙ୍କ ସୂଚନା ଏବଂ ପ୍ରସାରଣ ମନ୍ତ୍ରଣାଳୟ ଚଳଚ୍ଚିତ୍ର ସମାରୋହ ନିର୍ଦ୍ଦେଶାଳୟ ଦ୍ୱାରା ଆୟୋଜିତ ଇଣ୍ଡିଆନ୍ ପାନୋରାମାର ଉଦ୍ଦେଶ୍ୟ ସିନେମାଟିକ୍, ବିଷୟଗତ ଏବଂ ସୌନ୍ଦର୍ଯ୍ୟଗତ ଉତ୍କୃଷ୍ଟତାଯୁକ୍ତ ଫିଚର ଏବଂ ଅଣ-ଫିଚର ଚଳଚ୍ଚିତ୍ରକୁ ଚୟନ କରିବା ଏବଂ ସେହିସବୁ ଚଳଚ୍ଚିତ୍ରଗୁଡ଼ିକୁ ଲାଭମୁକ୍ତ ଭାବେ ପ୍ରଦର୍ଶନ କରି ଚଳଚ୍ଚିତ୍ର କଳାର ବୃଦ୍ଧି ଘଟାଇବା ଅଟେ । ଏହିସବୁ ଚଳଚ୍ଚିତ୍ରର ଏଭଳି ପ୍ରଦର୍ଶନ ଭାରତୀୟ ଏବଂ ବିଦେଶୀ ଅନ୍ତରାଷ୍ଟ୍ରୀୟ ଚଳଚ୍ଚିତ୍ର ସମାରୋହରେ ଦ୍ୱିପାକ୍ଷିୟ, ସାଂସ୍କୃତିକ ଆଦାନ ପ୍ରଦାନ କାର୍ଯ୍ୟକ୍ରମମାନଙ୍କ ଅଧୀନରେ ଆୟୋଜିତ ଭାରତୀୟ ଚଳଚ୍ଚିତ୍ର ସପ୍ତାହରେ ସାଂସ୍କୃତିକ ଭାବ ବିନିମୟ ପ୍ରୋଟୋକଲ ବାହାରେ ବିଶେଷ ଭାରତୀୟ ଚଳଚ୍ଚିତ୍ର ସମାରୋହରେ ଏବଂ ଭାରତରେ ବିଶେଷ ଭାବେ ଇଣ୍ଡିଆନ୍ ପାନୋରାମା ସମାରୋହମାନଙ୍କରେ କରାଯାଇ ଆସୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଟୋବର ୨୮ରେ ରାଜ୍ୟଗୁଡିକର ଗୃହ ମନ୍ତ୍ରୀମାନଙ୍କ ଚିନ୍ତନ ଶିବିରରେ ଯୋଗ ଦେବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର ୨୮, ୨୦୨୨ ପୂର୍ବାହ୍ନ ପ୍ରାୟ ୧୦.୩୦ରେ ଭିଡିଓ କନଫରେନ୍ସିଂ ମାଧ୍ୟମରେ ରାଜ୍ୟଗୁଡିକର ଗୃହ ମନ୍ତ୍ରୀମାନଙ୍କ ଚିନ୍ତନ ଶିବିରକୁ ସମ୍ବୋଧିତ କରିବେ । ହରିଆଣାର ସୁରଜକୁଣ୍ଡ ଠାରେ ଅକ୍ଟୋବର ୨୭ ଓ ୨୮, ୨୦୨୨ରେ ଏହି ଚିନ୍ତନ ଶିବିର ଆୟୋଜିତ ହେବ । ରାଜ୍ୟଗୁଡିକର ଗୃହ ସଚିବ, ପୁଲିସ ମହାନିର୍ଦ୍ଦେଶକ, କେନ୍ଦ୍ରୀୟ ସଶସ୍ତ୍ର ପୁଲିସ ବଳ ଓ କେନ୍ଦ୍ରୀୟ ପୁଲିସ ସଂଗଠନର ମହାନିର୍ଦ୍ଦେଶକମାନେ ଏହି ଚିନ୍ତନ ଶିବିରରେ ଭାଗ ନେବେ ।
ଗୃହ ମନ୍ତ୍ରୀମାନଙ୍କର ଏହି ଚିନ୍ତନ ଶିବର ସ୍ୱାଧୀନତା ଦିବସ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣରେ ଘୋଷିତ ପଞ୍ଚ ପ୍ରାଣ ଅନୁରୂପ ଆଭ୍ୟନ୍ତରୀଣ ସୁରକ୍ଷା ସମ୍ପର୍କିତ ପ୍ରସଙ୍ଗଗୁଡିକରେ ନୀତି ପ୍ରସ୍ତୁତିରେ ଜାତୀୟ ଦୃଷ୍ଟିଭଙ୍ଗୀ ସାମିଲ କରିବାକୁ ପ୍ରୟାସ କରାଯିବ । ସଂଘୀୟ ବ୍ୟବସ୍ଥା ଭାବନାକୁ ବଜାୟ ରଖି ଏହି ଶିବିର କେନ୍ଦ୍ର ଓ ରାଜ୍ୟ ସ୍ତରର ବିଭିନ୍ନ ହିତାଧିକାରୀଙ୍କ ମଧ୍ୟରେ ଯୋଜନା ତଥା ସମନ୍ୱୟ କ୍ଷେତ୍ରରେ ଅଧିକ ସହଯୋଗ ସୁନିଶ୍ଚିତ କରିବ ।
ଏହି ଶିବିରରେ ପୁଲିସ ବଳର ଆଧୁନିକୀକରଣ, ସାଇବର ଅପରାଧ ପ୍ରବନ୍ଧନ, ଅପରାଧିକ ନ୍ୟାୟ ବ୍ୟବସ୍ଥାରେ ସୂଚନା ପ୍ରଯୁକ୍ତିର ଅଧିକ ବ୍ୟବହାର, ସ୍ଥଳ ସୀମା ପ୍ରବନ୍ଧନ, ଉପକୂଳ ସୁରକ୍ଷା, ମହିଳା ସୁରକ୍ଷା, ନିଶାଦ୍ରବ୍ୟ ଚୋରାଚାଲାଣ ଭଳି ପ୍ରସଙ୍ଗଗୁଡିକ ସମ୍ପର୍କରେ ଆଲୋଚନା ହେବ ।
SR
(
ରାଷ୍ଟ୍ରପତିଙ୍କ ସଚିବାଳୟ
ଭାରତର ରାଷ୍ଟ୍ରପତିଙ୍କ ନିକଟରେ ନିଜର ପରିଚୟ ପତ୍ର ଉପସ୍ଥାପନ କରିଛନ୍ତି ପାଞ୍ଚଟି ଦେଶର ରାଜଦୂତ
ରାଷ୍ଟ୍ରପତି ଶ୍ରୀମତୀ ଦୌପଦୀ ମୁର୍ମୁ ଆଜି  ରାଷ୍ଟ୍ରପତି ଭବନରେ ଆୟୋଜିତ ଏକ ସମାରୋହରେ ଉଗାଣ୍ଡାର ହାଇ କମିଶନର ଓ ଭିଏତନାମ୍, ଇରାନ୍, ସ୍ବିଡେନ୍ ତଥା ବେଲଜିୟମର ରାଜଦୂତମାନଙ୍କ ଠାରୁ ପରିଚୟ ପତ୍ର ସ୍ବୀକାର କରିଛନ୍ତି। ପରିଚୟ ପତ୍ର ଉପସ୍ଥାପନ କରିଥିବା ଦୂତମାନେ ହେଉଛନ୍ତି :
1. ମହାମହିମ ସୁଶ୍ରୀ ଜଏସ୍ କାକୁରାମାତ୍ସି କିକାଫୁଣ୍ଡା, ହାଇ କମିଶନର, ଉଗାଣ୍ଡା ରିପବ୍ଲିକ୍
2. ମହାମହିମ ଶ୍ରୀ ଗୁୟେନ ଥାନ୍ ହେ, ରାଜଦୂତ, ଭିଏତନାମ ସୋସିଆଲିଷ୍ଟ ରିପବ୍ଲିକ୍
3. ମହାମହିମ ଡା. ଇରାଜ୍ ଇଲାହୀ, ରାଜଦୂତ, ଇରାନ୍ ଇସଲାମିକ୍ ରିପବ୍ଲିକ୍
4. ମହାମହିମ ଶ୍ରୀ ଜାନ୍ ଥେସଲେଫ୍, ରାଜଦୂତ, ସ୍ବିଡେନ୍
5. ମହାମହିମ ଶ୍ରୀ ଦିଦିୟର ଭାଣ୍ଡେରହାସେଲ୍ଟ, ରାଜଦୂତ, କିଙ୍ଗଡମ୍ ଅଫ୍ ବେଲ୍ଜିୟମ
BS
(Visitor Counter : 82
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିପିଆଇଆଇଟି ସଚିବ ଡଃ ଗୁରୁପ୍ରସାଦ ମହାପାତ୍ରଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ଡିପିଆଇଆଇଟି ସଚିବ ଡଃ ଗୁରୁପ୍ରସାଦ ମହାପାତ୍ରଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଡିପିଆଇଆଇଟି ସଚିବ ଡଃ ଗୁରୁପ୍ରସାଦ ମହାପାତ୍ରଙ୍କ ବିୟୋଗରେ ମୁଁ ମର୍ମାହତ । ଗୁଜୁରାଟ ଏବଂ କେନ୍ଦ୍ରରେ ବହୁ ବର୍ଷ ଧରି ମୁଁ ତାଙ୍କ ସହ କାର୍ଯ୍ୟ କରିଥିଲି । ପ୍ରଶାସନିକ ବିଷୟ ଉପରେ ତାଙ୍କର ବିଶେଷ ଜ୍ଞାନ ଥିଲା ଏବଂ ନିଜର ନୂତନ ଉତ୍ସାହ ପାଇଁ ସେ ଭଲଭାବେ ଜଣାଶୁଣା ଥିଲେ । ତାଙ୍କ ପରିବାର ଏବଂ ବନ୍ଧୁବର୍ଗଙ୍କ ପ୍ରତି ମୋର ସମବେଦନା । ଓମ୍ ଶାନ୍ତି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନ୍ମାଷ୍ଟମୀ ଅବସରରେ ଦେଶବାସୀଙ୍କୁ ଶୁଭକାମନା ଜଣାଇଲେ ପ୍ରଧାନମନ୍ତ୍ରୀ
୩୦ ଅଗଷ୍ଟ ୨୦୨୧, ଦିଲ୍ଲୀ: ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ଜନ୍ମାଷ୍ଟମୀ ଅବସରରେ ଦେଶବାସୀଙ୍କୁ ଶୁଭକାମନା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
‘‘ଜନ୍ମାଷ୍ଟମୀର ଶୁଭ ଅବସରରେ ଆପଣମାନଙ୍କୁ ସମସ୍ତଙ୍କୁ ଅନେକ ଶୁଭକାମନା । ଜୟ ଶ୍ରୀକୃଷ୍ଣ ।’’
SR
(
ରେଳ ମନ୍ତ୍ରଣାଳୟ
ନାନ୍ଦେଡ଼ ଡିଭିଜନର ବଦନାପୁର ଓ କର୍ମାଡ଼ ଷ୍ଟେସନ ମଧ୍ୟରେ ଘଟିଥିବା ଦୁର୍ଭାଗ୍ୟପୂର୍ଣ୍ଣ ରେଳ ଦୁର୍ଘଟଣାରେ ରେଳବାଇର ତ୍ଵରିତ ପଦକ୍ଷେପ
ମେ’ 8, 2020 ଭୋର 5ଟା 22 ମିନିଟ ସମୟରେ ଏକ ଦୁର୍ଭାଗ୍ୟପୂର୍ଣ୍ଣ ଦୁର୍ଘଟଣାକ୍ରମେ ରେଳ ଧାରଣା ଉପରେ ଶୋଇଥିବା ଲୋକଙ୍କୁ ମନମାଡ଼ ଆଡ଼କୁ ଯାଉଥିବା ଏକ ମାଲବାହୀ ଟ୍ରେନ ଧକ୍କା ଦେଇଛି । ଏହି ଦୁର୍ଘଟଣା ନାନ୍ଦେଡ଼ ଡିଭିଜନ ଅନ୍ତର୍ଗତ ପରଭାନି-ମନମାଡ଼ ସେକ୍ସନର ବଦନାପୁର ଓ କର୍ମାଡ ଷ୍ଟେସନ ମଧ୍ୟରେ ଘଟିଛି ।
ଏହି ଦୁର୍ଘଟଣାରେ ମୋଟ 19 ଜଣଙ୍କ ମଧ୍ୟରୁ 14 ଜଣ ଘଟଣାସ୍ଥଳରେ ପ୍ରାଣ ହରାଇଥିବା ବେଳେ 2 ଜଣ ଚିକିତ୍ସାଧୀନ ଅବସ୍ଥାରେ ପ୍ରାଣ ହରାଇଛନ୍ତି । ଆହତମାନେ ଔରଙ୍ଗାବାଦ ସିଭିଲ ହସ୍ପିଟାଲରେ ଚିକିତ୍ସାଧୀନ ଅଛନ୍ତି । ଏହି ମାଲବାହୀ ରେଳ ଗାଡ଼ିର ଲୋକୋ ପାଇଲଟ ରେଳଧାରଣା ଉପରେ ଲୋକମାନଙ୍କୁ ଶୋଇଥିବା ଦେଖି ଖୁବଜୋରରେ ହର୍ଣ୍ଣ ବଜାଇଥିଲେ ଏବଂ ରେଳ ଗାଡ଼ିକୁ ଅଟକାଇବାକୁ ସବୁପ୍ରକାର ଚେଷ୍ଟା କରିଥିଲେ।
ସୂଚନା ପାଇବା ମାତ୍ରେ, ତୁରନ୍ତ ରେଳ ସୁରକ୍ଷା ବାହିନୀ , ରେଳବାଇର ସୁରକ୍ଷା ୱିଙ୍ଗ, ଅନ୍ୟ ବିଭାଗର ବରିଷ୍ଠ ଅଧିକାରୀମାନେ ଘଟଣାସ୍ଥଳରେ ଯାଇ ପହଞ୍ଚିଥିଲେ । ନାନ୍ଦେଡ ଡିଭିଜନର ଡିଆରଏମ ଘଟଣାସ୍ଥଳରେ ପହଞ୍ଚି ବ୍ୟକ୍ତିଗତ ଭାବେ ଉଦ୍ଧାର କାର୍ଯ୍ୟ ଅନୁଧ୍ୟାନ କରିଛନ୍ତି । ଏହାଛଡ଼ା ଡାକ୍ତର, ନର୍ସ, ସ୍ଵାସ୍ଥ୍ୟକର୍ମୀଙ୍କୁ ନେଇ ଏକ ଚିକିତ୍ସା ଭ୍ୟାନ ଘଟଣାସ୍ଥଳରେ ପହଞ୍ଚି ଉଦ୍ଧାର କାର୍ଯ୍ୟ ସମ୍ପାଦନ କରିଛି । ଘଟଣା ସମ୍ପର୍କରେ ସୂଚନା ପାଇବା ପରେ ଦକ୍ଷିଣ କେନ୍ଦ୍ରୀୟ ରେଳବାଇର ମହାପ୍ରବନ୍ଧକ ଗଜାନନ ମାଲ୍ୟା ବିଭିନ୍ନ ବିଭାଗର ମୁଖ୍ୟମାନଙ୍କ ସହିତ ଏକ ବୈଠକରେ ଆଲୋଚନା କରିବା ସହିତ ତୁରନ୍ତ ଉଦ୍ଧାର ଓ ସହାୟତା କାର୍ଯ୍ୟ ସମ୍ପାଦନ କରିବା ଲାଗି ନିର୍ଦ୍ଦେଶ ଦେଇଛନ୍ତି ।
ମାମଲାର ତଦନ୍ତ ଲାଗି ଦକ୍ଷିଣ କେନ୍ଦ୍ରୀୟ ରେଳବାଇର ନିରାପତ୍ତା ଆୟୁକ୍ତଙ୍କ ଅଧ୍ୟତାରେ ଏକ ଉଚ୍ଚସ୍ତରୀୟ ତଦନ୍ତ ନିର୍ଦ୍ଦେଶ ଦିଆଯାଇଛି । ରେଳ ମନ୍ତ୍ରୀ ଶ୍ରୀ ପୀୟୂଷ ଗୋଏଲ ଘଟଣାକୁ ଅନୁଧ୍ୟାନ କରିବା ସହିତ ଏ ଦିଗରେ ନିଆଯାଇଥିବା ପଦକ୍ଷେପ ସମ୍ପର୍କରେ ପଚାରି ବୁଝିଛନ୍ତି ।
ରସାୟନ ଓ ସାର ମନ୍ତ୍ରଣାଳୟ
ଲକ ଡାଉନ ସମୟରେ ଦେଶରେ ରେକର୍ଡ ପରିମାଣର ସାରବିକ୍ରି
କରୋନା ମୁକାବିଲା ଜନିତ ଲକ ଡାଉନ ଜାରି ସମୟରେ ଦେଶରେ ରେକର୍ଡ ପରିମାଣର ରାସାୟନିକ ସାର ବିକ୍ରି ହୋଇଛି । କେନ୍ଦ୍ର ରାସାୟନ ଓ ସାର ମନ୍ତ୍ରଣାଳୟର ତଥ୍ୟ ଅନୁସାରେ ଏପ୍ରିଲ 1ରୁ 22 ମଧ୍ୟରେ ବିଭିନ୍ନ ବିକ୍ରୟ କେନ୍ଦ୍ର ମାଧ୍ୟମରେ ଯୋଗାଇ ଦିଆଯାଉଥିବା ସାର ମଧ୍ୟରୁ ଚାଷୀମାନେ 10.63 ଲକ୍ଷ ମେଟ୍ରିକ ଉର୍ବରକ କିରିଛନ୍ତି । ଏହି ସମୟରେ ମୋଟ 8.02 ଲକ୍ଷ ମେଟ୍ରିକ ଟନ୍ ସାର ବିକ୍ରି ହୋଇଥିଲା ।
ଏପ୍ରିଲ 1 ରୁ 22 ମଧ୍ୟରେ ଡିଲରମାନେ 15.77 ଲକ୍ଷ ମେଟ୍ରିକ ଟନ ସାର କିଣିଥିଲେ । ଗତବର୍ଷ ତୁଳନାରେ ଏହା 46୬ ଶତାଂଶ ଅଧିକ । ସେମାନେ ଗତବର୍ଷ ଏହି ସମୟରେ 10.79 ମେଟ୍ରିକ ଟନ୍ ସାର କିଣିଥିଲେ ।
କୋଭିଡ ଜନିତ ଲକଡାଉନ ଲାଗୁ ହେବା ଫଳରେ ସମଗ୍ର ଦେଶରେ ପରିବହନ ଓ ଲୋକଙ୍କ ଚଳାଚଳ ବହୁଳଭାବେ ନିୟନ୍ତ୍ରିତ ହେବା ସତ୍ୱେ ଚାଷୀଙ୍କୁ ଖରିଫ ଚାଷ ପାଇଁ ଯେପରି ସାରର ଅଭାବ ନ’ ରହେ ସେଥିପାଇଁ ସରକାରା ସବୁ ସମ୍ଭାବ୍ୟ ପଦକ୍ଷେପ ଗ୍ରହଣ କରିଛନ୍ତି । ସାର ମନ୍ତ୍ରଣାଳୟ, ରେଳବାଇ, ରାଜ୍ୟସରକାର, ବିଭିନ୍ନ ବନ୍ଦର କର୍ତ୍ତୃପକ୍ଷ, ସାର ଉତ୍ପାଦନକାରୀ ଓ ଅନ୍ୟାନ୍ୟ ସଂପୃକ୍ତ ପକ୍ଷଙ୍କ ମିଳିତ ସହଯୋଗ ଓ ତତ୍ପରତା ଯୋଗୁଁ ସମଗ୍ର ଚାଷୀଙ୍କ ଅବଶ୍ୟକତା ଅନୁସାରେ ସାର ଯୋଗାଇ ଦିଆଯାଉଛି । ଏଥିରେ କୌଣସି ପ୍ରତିବନ୍ଧକ ବା ଅସୁବିଧା ନାହିଁ । ଏ କ୍ଷେତ୍ରରେ ସାର ମନ୍ତ୍ରଣାଳୟ ଅଗ୍ରଣୀ ଭୂମିକା ଗ୍ରହଣ କରୁଛି ।
କେନ୍ଦ୍ର ରସାୟନ ଓ ସାରମନ୍ତ୍ରୀ ଡି.ଭି ସଦାନନ୍ଦ ଗୌଡା କହିଛନ୍ତି ଯେ ଦେଶରେ ସାରର ଉତ୍ପାଦନ, ଯୋଗାଣ ଓ ଉପଲବ୍ଧତା ଜନିତ କୌଣସି ସମସ୍ୟା ନାହିଁ । ରାଜ୍ୟ ସରକାରମାନଙ୍କ ପାଖରେ ପର୍ଯ୍ୟନ୍ତ ପରିମାଣର ସାର ମହଜୁଦ ରହିଛି । ସବୁ ରାଜ୍ୟର କୃଷି ମନ୍ତ୍ରୀମାନଙ୍କ ସହ ନିମ୍ନମିତ ଯୋଗାଯୋଗ ରହିଛି । ବୁଣାବୁଣି ସମୟ ପୂର୍ବରୁ ଚାଷୀ ଯେପରି ନିଜର ଆବଶ୍ୟକତା ଅନୁସାରେ ଯଥେଷ୍ଟ ସାର ପାଆନ୍ତି ସେଥି ପାଇଁ ସମସ୍ତ ବ୍ୟବସ୍ଥା କରାଯାଇଛି ।
ଏପ୍ରିଲ 17 ରେ 41 ରେକ୍ ସାର କାରଖାନାରୁ ବନ୍ଦରକୁ ପଠାଯାଇଥିଲା । ଲକଡାଉନ ସମୟରେ ଗୋଟିଏ ଦିନରେ ଏହା ସର୍ବାଧିକ ସାର ପରିବହନ ଗୋଟିଏ ରେକରେ 3000 ମେଟ୍ରିକ ଟନ ସାର ପରିବହନ ହୋଇଥାଏ । ସବୁ ସାର ଉତ୍ପାଦନକାରୀ କଂପାନୀମାନଙ୍କ ଉତ୍ପାଦନ ପୂର୍ଣ୍ଣଦକ୍ଷତା ଅନୁସାରେ କରୁଛନ୍ତି । ଭାରତ ସରକାର ଅତ୍ୟାବଶ୍ୟକ ସାମଗ୍ରୀ ଆଇନ ବଳରେ ସାର କାରଖାନାଗୁଡିକୁ ଉତ୍ପାଦନ ଜାରି ରଖିବାକୁ ନିର୍ଦ୍ଦେଶ ଦେଇଛନ୍ତି । ଲକଡାଉନ ଯୋଗୁଁ ସାର ଅଭାବ ଯେପରି ନ’ ପଡେ ସେଥିପାଇଁ ଏହି ପଦକ୍ଷେପ ନିଆଯାଇଛି ।
ବିଭିନ୍ନ ସାର କାରଖାନା, ରେଳ ଷ୍ଟେସନ ଓ ବନ୍ଦରରେ ସାରର ବୋଝେଇ ଖଲାସ କାମ ପୁରାଦମରେ ଚାଲିଛି । ତେବେ ଏହି କାମ ବେଳେ କରୋନା ସତର୍କତାକୁ କଡାକଡି ଭାବେ ପାଳନ କରାଯାଉଛି । ଶ୍ରମିକ କର୍ମଚାରୀମାନେ ଆବଶ୍ୟକ ସୁରକ୍ଷା ବ୍ୟବସ୍ଥା ଗ୍ରହଣ କରିବା ସହ ସାମାଜିକ ବ୍ୟବଧାନ ରକ୍ଷା କରୁଛନ୍ତି । ମାସ୍କ ଓ ଅନ୍ୟାନ୍ୟ ସୁରକ୍ଷା ପରିଧାନ ସମସ୍ତେ ପିନ୍ଧୁଛନ୍ତି ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଆଜିସୁଦ୍ଧା ରେକର୍ଡ ପରିମାଣର 1095.38 ଲକ୍ଷ ହେକ୍ଟର ଜମିରେ ହୋଇଛି ଖରିଫ ଫସଲ ଚାଷ
● ଧାନ ବୁଣା ଓ ରୁଆ କାର୍ଯ୍ୟ ଜାରି ରହିଛି, ତେବେ ଡାଲି, ମୋଟା ଦାନା ଶସ୍ୟ, ମାଣ୍ଡିଆ ଏବଂ ତୈଳବୀଜ ବୁଣା ପ୍ରାୟ ଶେଷ ହୋଇଛି
● ଠିକ୍ ସମୟରେ ସରକାରଙ୍କ ପକ୍ଷରୁ ଇନପୁଟ ଯଥା: ବିହନ, କୀଟନାଶକ, ସାର, ଯନ୍ତ୍ରପାତି ଏବଂ ଋଣ ଯୋଗାଣ ଦ୍ଵାରା, ମହାମାରୀ ଯୋଗୁଁ ଲକଡାଉନ୍ ଅବସ୍ଥାରେ ମଧ୍ୟ ବ୍ୟାପକ ଅଞ୍ଚଳରେ ଏହି ଚାଷ ପରିବ୍ୟାପ୍ତ ହୋଇ ପାରିଛି - କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମର
ଚଳିତ ଖରିଫ ଋତୁ 2020ରେ, ବର୍ତ୍ତମାନ ସୁଦ୍ଧା ରେକର୍ଡ ପରିମାଣର 1095.38ଲକ୍ଷ ହେକ୍ଟର ପରିବ୍ୟାପ୍ତ ଜମିରେ ଫସଲ ଚାଷ ହୋଇଛି । ଡାଲି, ମୋଟା ଦାନ ଶସ୍ୟ, ମାଣ୍ତିଆ ଏବଂ ତୈଳବୀଜ ଫସଲ ବୁଣା ପ୍ରାୟ ଶେଷ ହୋଇଥିବା ବେଳେ, ଧାନ ବୁଣା ଓ ରୁଆ ଜାରି ରହିଛି । ଆଜି ପର୍ଯ୍ୟନ୍ତ ଖରିଫ ଫସଲ ଚାଷ ଏବଂ ଏହାର ପରିବ୍ୟାପ୍ତ ଓ ଅଗ୍ରଗତି ଉପରେ କୋଭିଡ-19ର କୌଣସି ପ୍ରଭାବ ପଡି ନାହିଁ ।
କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମର କହିଛନ୍ତି ଯେ, ଭାରତ ସରକାରଙ୍କ ପକ୍ଷରୁ ମଞ୍ଜି, କୀଟନାଶକ, ସାର, ଯନ୍ତ୍ରପାତି ଏବଂ ଋଣ ଭଳି ଇନପୁଟଗୁଡିକ ଠିକ୍ ସମୟରେ ଯୋଗାଇ ଦେବା ଦ୍ଵାରା ମହାମାରୀ ଯୋଗୁଁ ଲକଡାଉନ କାଳରେ ମଧ୍ୟ ବ୍ୟାପକ ଅଞ୍ଚଳରେ ଖରିଫ ଚାଷ କାର୍ଯ୍ୟ ସମ୍ଭବ ହୋଇପାରିଛି । କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ ଏବଂ ରାଜ୍ୟ ସରକାର ସମସ୍ତ ପ୍ରୟାସ ଯୋଗୁଁ ମିଶନ କାର୍ଯ୍ୟକ୍ରମ ଏବଂ ପ୍ରମୁଖ ଯୋଜନାର ସଫଳ ରୂପାୟନ ହୋଇପାରିଛି । ଶ୍ରୀ ତୋମର କହିଛନ୍ତି ଯେ ଠିକ ସମୟରେ ପଦକ୍ଷେପ ତଥା ପ୍ରଯୁକ୍ତିବିଦ୍ୟାର ଉପଯୋଗ ଓ କୃଷକମାନଙ୍କୁ ଋଣ ଯୋଗାଣ ଦ୍ଵାରା ଚାଷୀମାନେ ସରକାରୀ ଯୋଜନାର ଲାଭ ଉଠାଇ ପାରିଛନ୍ତି ।
ଖରିଫ ଋତୁ ପାଇଁ ଚୂଡାନ୍ତ ଫସଲ ବୁଣାବୁଣି ପରିସଂଖ୍ୟାନ 2 ଅକ୍ଟୋବର 2020ରେ ଶେଷ ହେବ । ଖରିଫ ଫସଲ ଅଧୀନରେ ବିଭିନ୍ନ ଫସଲର ବୁଣିବାର ସ୍ଥିତି ନିମ୍ନରେ ପ୍ରଦାନ କରାଗଲା:ଧାନ : ଗତ ବର୍ଷ ଏହି ସମୟ ମଧ୍ୟରେ 365.92 ଲକ୍ଷ ହେକ୍ଟର ତୁଳନାରେ ଚଳିତ ବର୍ଷ 396.18 ଲକ୍ଷ ହେକ୍ଟରରେ ଧାନ ବୁଣା ଓ ରୁଆ ଯାଇଛି। ଚାଷର ବ୍ୟାପକତା 8.27% ବୃଦ୍ଧି।
ଡାଲି: ଗତ ବର୍ଷର 130.68 ଲକ୍ଷ ହେକ୍ଟର ତୁଳନାରେ 136.79 ଲକ୍ଷ ହେକ୍ଟରରେ ବୁଣାଯାଇଛି। ଚାଷ ବ୍ୟାପକତା 4.67% ବୃଦ୍ଧି।
ମୋଟାଦାନା ଶସ୍ୟ: ଗତ ବର୍ଷର 176.25 ଲକ୍ଷ ହେକ୍ଟର ତୁଳନାରେ 179.36 ଲକ୍ଷ ହେକ୍ଟର କ୍ଷେତ୍ରରେ ହୋଇଛି। ଚାଷର ବ୍ୟାପକତା 1.77% ବୃଦ୍ଧି।
ତୈଳବୀଜ ଫସଲ: ଗତ ବର୍ଷର 174.00 ଲକ୍ଷ ହେକ୍ଟର ତୁଳନାରେ 194.75 ଲକ୍ଷ ହେକ୍ଟର ଜମିରେ ବୁଣାଯାଇଛି। ଚାଷର ବ୍ୟାପକତା 11.93% ବୃଦ୍ଧି ପାଇଛି।
ଆଖୁ: ଗତ ବର୍ଷର 51.71 ଲକ୍ଷ ହେକ୍ଟର ତୁଳନାରେ 52.38 ଲକ୍ଷ ହେକ୍ଟର କ୍ଷେତ୍ରରେ ଚାଷ ହୋଇଛି। ଚାଷର ବ୍ୟାପକତା 1.30% ବୃଦ୍ଧି।
କପା: ଗତ ବର୍ଷର 124.90 ଲକ୍ଷ ହେକ୍ଟର ତୁଳନାରେ 128.95 ଲକ୍ଷ ହେକ୍ଟର ଅଞ୍ଚଳରେ ଚାଷ ହୋଇଛି। ଚାଷର ବ୍ୟାପକତା 3.24% ବୃଦ୍ଧି।
ଝୋଟ ଏବଂ ମେସ୍ତା: ଗତ ବର୍ଷର 6.86 ଲକ୍ଷ ହେକ୍ଟର ତୁଳନାରେ 6.97ଲକ୍ଷ ହେକ୍ଟର ଅଞ୍ଚଳରେ ଚାଷ କରାଯାଇଛି। ଚାଷର ବ୍ୟାପକତା 1.68% ବୃଦ୍ଧି ହୋଇଛି।
|
|
Progress of area coverage under Kharif crops as on 04.09.2020
|
|
S.
No.
|
|
Crop
|
|
Area Sown in lakh ha
|
|
% Increase
|
|
2020-21
|
|
2019-20
|
|
2019-20
|
|
1
|
|
Rice
|
|
396.18
|
|
365.92
|
|
8.27
|
|
2
|
|
Pulses
|
|
136.79
|
|
130.68
|
|
4.67
|
|
3
|
|
Coarse cereals
|
|
179.36
|
|
176.25
|
|
1.77
|
|
4
|
|
Oilseeds
|
|
194.75
|
|
174.00
|
|
11.93
|
|
5
|
|
Sugarcane
|
|
52.38
|
|
51.71
|
|
1.30
|
|
6
|
|
Jute & Mesta
|
|
6.97
|
|
6.86
|
|
1.68
|
|
7
|
|
Cotton
|
|
128.95
|
|
124.90
|
|
3.24
|
|
Total
|
|
1095.38
|
|
1030.32
|
|
6.32
03.09.2020 ସୁଦ୍ଧା, ଦେଶରେ ହୋଇଥିବା ପ୍ରକୃତ ବୃଷ୍ଟିପାତ ହେଉଛି 795.0 ମିଲିମିଟର ଯାହା, 01.06.2020 ରୁ 03.09.2020 ମଧ୍ୟରେ ଛାଡି ଯାଇଥିବା ସାଧାରଣ ବୃଷ୍ଟିପାତ 730.8 ତୁଳନାରେ  9% ।
କେନ୍ଦ୍ରୀୟ ଜଳ ଆୟୋଗଙ୍କ ରିପୋର୍ଟ ଅନୁଯାୟୀ, 03.09.2020 ସୁଦ୍ଧା, ଦେଶର 123ଟି ଜଳଭଣ୍ଡାରରେ ଉପଲବ୍ଧ ଜଳ ସଂରକ୍ଷଣ ଗତ ବର୍ଷର ସମାନ ସମୟର 104% ଏବଂ ଗତ ଦଶ ବର୍ଷର ହାରାହାରି ସଂରକ୍ଷଣର 120% ଅଟେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଘଜନ ଅଗ୍ନିକାଣ୍ଡ ଦୁର୍ଘଟଣା ସମ୍ପର୍କରେ ଆସାମ ମୁଖ୍ୟମନ୍ତ୍ରୀଙ୍କ ସହ କଥା ହେଲେ ପ୍ରଧାନମନ୍ତ୍ରୀ;
• ସମସ୍ତ ସମ୍ଭାବ୍ୟ ସମର୍ଥନ ନେଇ ପ୍ରଧାନମନ୍ତ୍ରୀଙ୍କ ଆଶ୍ୱାସନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସାମ ମୁଖ୍ୟମନ୍ତ୍ରୀ ଶ୍ରୀ ସର୍ବାନନ୍ଦ ସୋନୱାଲଙ୍କ ସହ କଥା ହୋଇ ବାଘଜନ ଅଗ୍ନିକାଣ୍ଡ ପରିସ୍ଥିତି ସମ୍ପର୍କରେ ଆଲୋଚନା କରିଛନ୍ତି ଏବଂ କେନ୍ଦ୍ର ତରଫରୁ ସମସ୍ତ ସାହାଯ୍ୟ ଯୋଗାଇଦେବା ନେଇ ଆଶ୍ୱାସନା ପ୍ରଦାନ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଏକ ଟ୍ଵିଟରେ କହିଛି ଯେ, “ବାଘଜନ ଅଗ୍ନିକାଣ୍ଡ ପରିସ୍ଥିତି ବିଷୟରେ ପ୍ରଧାନମନ୍ତ୍ରୀ ଆସାମ ମୁଖ୍ୟମନ୍ତ୍ରୀ ଶ୍ରୀ ସର୍ବାନନ୍ଦ ସୋନୱାଲଙ୍କ ସହ କଥା ହୋଇଛନ୍ତି । କେନ୍ଦ୍ର ପକ୍ଷରୁ ସମସ୍ତ ସମ୍ଭାବ୍ୟ ସହାୟତା ନେଇ ପ୍ରଧାନମନ୍ତ୍ରୀ ଆଶ୍ୱାସନା ପ୍ରଦାନ କରିଛନ୍ତି । ପରିସ୍ଥିତି ଉପରେ ତୀକ୍ଷ୍ଣ ନଜର ରଖାଯାଉଛି” ।